Alfred Sisley

**Alfred Sisley** (* 30. október 1839, Paríž† 29. január 1899, Moret-sur-Loing pri Paríži) bol francúzsky maliar anglického pôvodu. Tento významný predstaviteľ umeleckého smeru impresionizmu, sa počas svojho tvorivého života venoval predovšetkým krajinomaľbe a jeho dielo patrí k pilierom tohto umeleckého smeru.

## Život
Alfred Sisley sa narodil v Paríži anglickým rodičom. Jeho otec William Sisley bol úspešným obchodníkom a jeho matka Felicia Sell bola znalcom v oblasti hudby. Keď mal osemnásť rokov (1857), jeho rodina ho poslala do Londýna, aby študoval za obchodníka.

V roku 1862 sa Sisley vracia do Paríža, kde začal študovať maliarstvo v škole École des Beaux-Arts u švajčiarskeho umelca Charlesa Gleyra,  spoznal tu maliarov Pierre-Augusta Renoira, Frederica Bazille a Clauda Moneta. Spoločne s Renoirom a Monetom začali maliarsky objavovať krajinu v okolí mestečka Fontainebleau. Ich podobné názory na umenie, vyvrcholili vznikom nového umeleckého smeru, impresionizmu.

Počas Prusko-francúzskej vojny 1870 až 1871 prišla rodina Sisleyových o svoj majetok. Alfred sa musel začať živiť sám svojou maľbou.

Najznámejšie sú jeho diela z rozmedzia rokov 1872 až 1876. Medzi ne patria napríklad *[[Potopa v Port Marly]]* (1876), *[[Most pri Villeneuve-la-Garenne]]* (1872) alebo *[[Regata z Molesey]]* (1874).

Druhé významné obdobie v umelcovej tvorbe prišlo po jeho presťahovaní sa do malej obce v blízkosti Moret-sur-Loing (1882). Tu sa venoval maľbe riečnej krajiny a napriek finančným problémom aj naďalej zostal verným zástancom impresionizmu.

Od roku 1895 trpel na rakovinu hrtana, ktorej nakoniec aj v roku 1899 podľahol.

## Galéria
*Kliknite na obrázok pre jeho zväčšenie.*

Allee de chataigniers - Alfred Sisley.jpg|*Allée de châtaigniers à La Celle-Saint-Cloud* (Gaštanová alej v La Celle-Saint-Cloud) (1865)
Alfred Sisley 001.jpg|*Vue du canal Saint-Martin* (Pohľad na kanál Saint-Martin) (1870)
Alfred Sisley 053.jpg|*Bassin de Marly* (Brod v Marly) (1875)
Horses being-watered at Marly-le-roi1875.jpg|*Baignade de chevaux à Port-Marly* (Kúpanie koní v prístave Marly) (1875)
Alfred Sisley - Boat in the Flood at Port Marly - Google Art Project.jpg|*Port Marly La barque pendant l'inondation, Port-Marly* (Loď pri potope v Port Marly) (1876)
Alfred Sisley 062.jpg|*L'inondation à Port Marly* (Potopa v Port Marly) (1876)
Sisley la seine au point du jour 1877.jpg|*La Seine au point du jour* (Svitanie na Seine) (1877)
Alfred Sisley - Barges à Billancourt.jpg|*Barges at Billancourt* (Lode na Billancourt) (1877)
Alfred Sisley - Rest along the Stream. Edge of the Wood - Google Art Project.jpg|*Le repos au bord du ruisseau. Lisière de bois* (Odpočinok pri rieke na okraji lesa) (1878)
Alfred Sisley 050.jpg|*Les régates à Moseley* (Regaty v Molesey) (1876)
Alfred Sisley 058.jpg|*Une rue à Louveciennes* (Ulica v Louveciennes) (1878)
Alfred Sisley - June Morning in Saint-Mammès - Google Art Project.jpg|*Matinée de juin à Saint-Mammès* (Júnové ráno v Saint-Mammès) (1884)


## Referencie

## Iné projekty

## Externé odkazy
* Alfred Sisley na www.artnet.com
* Alfred Sisley  na www.impressionniste.net

Kategória:Osobnosti z Paríža
Kategória:Francúzski maliari
Kategória:Impresionistickí maliari
Kategória:Francúzski krajinári
Kategória:Absolventi École nationale supérieure des beaux-arts